CELEX: 62008CN0408
Language: mt
Date: 2008-09-22 00:00:00
Title: Kawża C-408/08 P: Appell ippreżentat fit- 22 ta' Settembru 2008 minn Lancôme parfums et beauté & Cie SNC mis-sentenza mogħtija fil-Qorti tal-Prim'Istanza (It-Tieni Awla) fit- 8 ta' Lulju 2008 fil-Kawża T-160/07, Lancôme vs UASI — CMS Hasche Sigle

10.1.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 6/9
            
         Appell ippreżentat fit-22 ta' Settembru 2008 minn Lancôme parfums et beauté & Cie SNC mis-sentenza mogħtija fil-Qorti tal-Prim'Istanza (It-Tieni Awla) fit-8 ta' Lulju 2008 fil-Kawża T-160/07, Lancôme vs UASI — CMS Hasche Sigle
   (Kawża C-408/08 P)
   (2009/C 6/16)
   Lingwa tal-kawża: Il-Franċiż
   Partijiet
   
      Appellanti: Lancôme parfums et beauté & Cie SNC (rappreżentanti: A. von Mühlendahl, Rechtsanwalt)
   
      Appellat: L-Uffiċċju għall-Armonizzazzjoni fis-Suq Intern (trade marks u disinni), CMS Hasche Sigle
   Talbiet
   
               —
            
            
               tannulla s-sentenza tal-Qorti tal-Prim'Istanza tat-8 ta' Lulju 2008 fil-Kawża T-160/07;
            
         
               —
            
            
               tiċħad, bħala infondat, ir-rikors kontra d-deċiżjoni tad-Diviżjoni tal-Kanċellazzjoni tal-UASI tal-21 ta' Diċembru 2005 fil-Każ 892 C rigward ir-reġistrazzjoni tat-trade mark Komunitarja Nru 2965804 COLOR EDITION, minħabba nuqqas ta' locus standi tal-applikant, jew, sussidjarjament, minħabba nuqqas ta' raġunijiet assoluti għal rifjut;
            
         
               —
            
            
               tikkundanna lill-Uffiċċju għall-Armonizzazzjoni fis-Suq Intern għall-ispejjeż sostnuti fil-kawża quddiem il-Qorti tal-Prim'Istanza u quddiem il-Qorti tal-Ġustizzja;
            
         
               —
            
            
               tikkundanna lil CMS Hasche Sigle għall-ispejjeż sostnuti fil-kuntest tal-kawża quddiem il-Bord tal-Appell tal-UASI.
            
         Aggravji u argumenti prinċipali
   L-appellanti tinvoka żewġ aggravji insostenn tal-appell tagħha.
   Permezz tal-ewwel aggravju tagħha, li huwa maqsum f'żewġ partijiet, hija ssostni li l-Qorti tal-Prim'Istanza wettqet żball fl-evalwazzjoni tagħha tal-Artikolu 55(1)(a) tar-Regolament tal-Kunsill (KE) Nru 40/94, tal-20 ta' Diċembru 1993, dwar it-trade mark Komunitarja (1).
   L-iżball jikkonsisti fil-konfermazzjoni tal-kapaċità rikonoxxuta lill-uffiċċju tal-avukati CMS Hasche Sigle fil-proċedura mibdija quddiem l-Uffiċċju għall-Armonizzazzjoni fis-Suq Intern (trade marks u disinni), u mbagħad quddiem il-Qorti tal-Prim'Istanza. Din il-parti, fil-fatt, ma wrietx l-interess ekonomiku effettiv jew potenzjal tagħha li, waħdu, seta' jiġġustifika l-fatt li uffiċċju tal-avukati, li jaġixxi f'ismu, ikollu l-locus standi sabiex jitlob l-annullament tar-reġistrazzjoni ta' trade mark ta' prodotti kożmetiċi. Id-dritt Komunitarju ma jagħrafx ir-rikorsi ppreżentati fin-nuqqas ta' interess personali jew ekonomiku propju (actio popularis).
   Skond l-appellanti, jekk jiġi ammess li avukat jista' jippreżenta, f'ismu, talba għal tħassir ta' trade mark, dan ikun, f'kull każ, inkompatibbli mal-profil professjonali tal-avukat, inkwantu kollaboratur fil-ġustizzja.
   Permezz tat-tieni aggravju tagħha, l-appellanti tikkontesta l-evalwazzjoni tal-Qorti tal-Prim'Istanza li permezz tagħha t-trade mark COLOR EDITION hija meqjusa bħala deskrittiva u taqa', għaldaqstant, taħt l-Artikolu 7(1)(ċ) tar-Regolament Nru 40/94. Din l-interpretazzjoni hija f'kontradizzjoni mal-ġurisprudenza tal-Qorti tal-Ġustizzja rigward l-elementi li jikkostitwixxu l-kunċett ta' trade mark deskrittiva. Il-fatt li jistgħu jiġu dedotti, minn trade mark, il-prodotti koperti u l-karatteristiċi tagħhom mhuwiex, fil-fatt, kriterju suffiċjenti. Għandu jiġi eżaminat jekk il-kliem magħżul, meqjus kemm b'mod iżolat kif ukoll b'mod konġunt, huwiex magħruf u normali fil-lingwaġġ kurrenti tal-pubbliku kkonċernat.
   
      (1)  ĠU 1994, L 11, p. 1.